**Uznesenia**

**Štátnej komisie pre voľby a kontrolu financovania politických strán**

**23. august 2016**

*Uznesenie č. 5/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 5/1/2***

*Štátna komisia pre voľby a kontrolu financovania politických strán schvaľuje návrh zápisnice z jej štvrtého zasadnutia.*

***Uznesenie č. 5/3/1***

*Štátna komisia pre voľby a kontrolu financovania politických strán schvaľuje znenie informácie
o výročných správach politických strán a politických hnutí za rok 2015, predkladanú Národnej rade Slovenskej republiky podľa § 30 ods. 1 zákona č. 85/2005 Z. z. o politických stranách a politických hnutiach v znení neskorších predpisov.*

***Uznesenie č. 5/4/1***

*Štátna komisia pre voľby a kontrolu financovania politických strán podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane JEDNOTNÉ SLOVENSKO pokutu vo výške 2 000 eur za neodstránenie zistených nedostatkov vo výročnej správe za rok 2015 v lehote podľa § 30
ods. 6 citovaného zákona.*

***Uznesenie č. 5/4/2***

*Štátna komisia pre voľby a kontrolu financovania politických strán podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane Strana patriotov pokutu vo výške 1 500 eur za neodstránenie zistených nedostatkov vo výročnej správe za rok 2015 v lehote podľa § 30
ods. 6 citovaného zákona.*

***Uznesenie č. 5/4/3***

*Štátna komisia pre voľby a kontrolu financovania politických strán podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane Zmena zdola, Demokratická únia Slovenska pokutu vo výške 500 eur za neodstránenie zistených nedostatkov vo výročnej správe za rok 2015 v lehote podľa § 30 ods. 6 citovaného zákona.*

***Uznesenie č. 5/4/4***

*Štátna komisia pre voľby a kontrolu financovania politických strán podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane Slovenská ľudová strana Andreja Hlinku pokutu vo výške 2 000 eur za neodstránenie zistených nedostatkov vo výročnej správe za rok 2015 v lehote podľa § 30 ods. 6 citovaného zákona.*

***Uznesenie č. 5/5/1***

*Štátna komisia pre voľby a kontrolu financovania politických strán ukladá Úradu štátnej komisie doručiť politickej strane NOVÝ PARLAMENT výzvu na vyčíslenie obvyklých úrokov
za obdobie od 01.01.2015 do 31.12.2015 pri všetkých bezúročných pôžičkách uvedených v bode 14 výročnej správy, a to pre každú pôžičku osobitne s upozornením, že inak môžu byť tieto úroky vyčíslené Štátnou komisiou pre voľby a kontrolu financovania politických strán na základe informácie o priemerných úrokových mierach z úverov za rok 2015, zverejnených Národnou bankou Slovenska.*

***Uznesenie č. 5/6/1***

*Štátna komisia pre voľby a kontrolu financovania politických strán sa zaoberala odvolaním občianskeho združenia Aliancia za rodinu proti rozhodnutiu Ministerstva vnútra Slovenskej republiky sp. č. SVS-OVR-2016/017570 o uložení pokuty za porušenie zákazu podľa § 2 ods. 3 zákona č. 181/2014 Z. z. o volebnej kampani a o zmene a doplnení zákona
č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie občianskeho združenia Aliancia za rodinu zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 5/7/1***

*Štátna komisia pre voľby a kontrolu financovania politických strán začína správne konanie
a ukladá Úradu štátnej komisie doručiť politickej strane #SIEŤ oznámenie o začatí
správneho konania za vedenie volebnej kampane po čase ustanovenom v § 2 ods. 2 zákona
č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov.*

*Lehotu na doručenie vyjadrenia Štátna komisia pre voľby a kontrolu financovania politických strán stanovuje na 7 kalendárnych dní odo dňa doručenia oznámenia o začatí konania o uložení pokuty.*